Tobias Santelmann

Tobias Santelmann (født 1980) er en norsk skuespiller. Han ble i 2019 tildelt Amanda som beste mannlige skuespiller for Mordene i Kongo.

Bakgrunn

Tobias Santelmann ble født 8. august 1980 i Freiburg i Tyskland. Han har norsk mor, og hans far er Heiko Santelmann som er født i Tyskland. Familien flyttet til Norge da han var ett år gammel. Han er oppvokst på Spangereid i Lindesnes. Han har vært tilknyttet Det norske teatret siden 2006.

 Karriere 
Santelmann er utdannet ved Statens Teaterhøgskole (2006). 

Han opplevde internasjonal suksess i den oscarnominerte filmen Kon-Tiki i 2012. For rollen ble han nominert til Kanonprisen 2012 i klassen beste birolle. Han ble også nominert til Amandaprisen 2013 i klassen beste mannlige birolle for filmen Jag etter vind fra 2013.

I 2015 spilte han i NRKs historiske dramaserie Kampen om tungtvannet, og i 2014 i den amerikanske filmen Hercules sammen med Dwayne «the Rock» Johnson og de norske skuespillerne Aksel Hennie og Ingrid Bolsø Berdal. Hans første hovedrolle på TV var i serien Grenseland, som hadde premiere på TV 2 våren 2017. For rollen ble han nominert til Gullruten 2018 i klassen beste mannlige skuespiller. I 2018 spilte han rollen som Tjostolv Moland i filmen Mordene i Kongo, og ble tildelt Amandaprisen 2019 i klassen «Beste mannlige skuespiller» og Kanonprisen 2018 i klassen «Beste mannlige hovedrolle» for den rolleprestasjonen. Han medvirket i Hans Petter Molands film Ut og stjæle hester (2019), og ble nominert til Kanonprisen 2019 i kategorien «Beste birolle» for innsatsen som faren til gutten Trond.

 Filmografi 
 Film og TV – roller 

 2024 Team Havnaa - Erling Havnaa
 2023 Konvoi -Mørk

 2021 Den som dreper mørket (påskekrim) – Peter Vinge
2020 Atlantic Crossing (TV-serie) – kronprins Olav
 2019 Exit (TV-serie) – Henrik
 2019 Ut og stjæle hester (film) – Tronds far
 2018 Mordene i Kongo (film) – Tjostolv Moland
 2017 Grenseland (TV-serie) – Nikolai
 2016 Marcella (britisk krimserie) – Yann Hall
 2015–2016 Frikjent (TV-serie) – Erik Nilsen
 2015 Kampen om tungtvannet (TV-serie) – Joachim Rønneberg
 2015 Point Break – Chowder
 2015–2018 Det siste kongeriket (britisk TV-serie) – Ragnar Ragnarsson
 2014 Hercules (film) – Rhesus
 2014 Øyevitne (TV-serie) – Lars
 2014 Kraftidioten (film) – Finn
 2013 Jeg er din (film) – Dirk
 2013 Jag etter vind (film) – Håvard 
 2012 Kon-Tiki (film) – Knut Haugland
 2012 Flukt (film) – Arvid
 2011 Stikk (TV-serie) – Georg
 2010 Varg Veum – Skriften på veggen – Stian Brandt
 2010 Hvaler – Ole Marius Aronsen
 2006 og 2008: Spelet om Kråka – Peder W. Cappelen

 Referanser 

 Eksterne lenker 

 Tobias Santelmann hos Det Norske Teatret 

Kategori:Norske skuespillere
Kategori:Amanda for beste mannlige hovedrolle
Kategori:Amandaprisen 2019
Kategori:Vinnere av Kanonprisen
Kategori:Nordmenn av tysk opphav
Kategori:Nordmenn født i Tyskland
Kategori:Personer fra Lindesnes kommune